Κάθε ασφαλιστική έχει τη δική της βάση δεδομένων και ανάλογα με τα στοιχεία που της δίνει κάθε πελάτης καθορίζει τις τιμές στις ασφάλειες αγροτικού. Ας δούμε τις βασικές παραμέτρους που επηρεάζουν το κόστος της ασφάλειας αγροτικού. Ηλικία οδηγού Αν έχεις πάρει πρόσφατα το δίπλωμα οδήγησης ή/και αν είσαι κάτω των 23 ετών, τότε να υπολογίζεις ότι οι τιμές για τις ασφάλειες αγροτικού που θα βρεις, θα είναι υψηλότερες από κάποιον έμπειρο οδηγό. Αυτό συμβαίνει, γιατί οι ασφαλιστικές σε θεωρούν ως οδηγό με αυξημένο ρίσκο. Ταχυδρομικός κώδικας Ανάλογα με την έδρα που έχει δηλωθεί το αγροτικό οι ασφαλιστικές εταιρείες ελέγχουν την εγκληματικότητα και αν η συχνότητα των ατυχημάτων είναι μεγάλη στην περιοχή που μένεις, αυξάνεται η τιμή ασφάλειας αγροτικού. Αξία οχήματος Όσο πιο ακριβό το αγροτικό, τόσο πιο ακριβή και η αποζημίωση των ζημιών ή της κλοπής του με αποτέλεσμα να αυξάνονται οι τιμές στις ασφάλειες αγροτικού. Κυβικά αγροτικού & Ίπποι αγροτικού Όσο μεγαλύτερος ο κυβισμός της μηχανής, τόσο υψηλότερη η τιμή ασφάλειας αγροτικού. Απαλλαγή Το ποσό της απαλλαγής που θα επιλέξεις είναι επίσης ένας παράγοντας, ο οποίος επηρεάζει τις τιμές ασφάλειας αγροτικού. Όσο μεγαλύτερο είναι το ποσό της απαλλαγής, τόσο χαμηλότερη η τιμή ασφάλειας. Πρόσεξε, σε περίπτωση ατυχήματος, η ασφαλιστική θα σε καλύψει για το ποσό της ζημιάς που υπερβαίνει το ποσό της απαλλαγής. Προσθήκη ρυμουλκούμενου οχήματος Συνήθως οι τιμές για ασφάλειες αγροτικού είναι υψηλότερες γι’ αυτά τα οχήματα καθώς ο κίνδυνος να προκαλέσουν ζημιά είναι μεγαλύτερος.